

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.14 | 2024. gada 26. septembrī |

**6.**

**Par grozījumiem Ogres novada pašvaldības domes 2022. gada 26. maija lēmumā “****Par Ogres novada pašvaldības tiešās līdzdalības iegūšanu sabiedrībā ar ierobežotu atbildību “Zelta Liepa Debesu bļodā”, reģistrācijas Nr.40203310059”**

Atbilstoši Publiskas personas kapitāla daļu un kapitālsabiedrību pārvaldības likuma 5.pantam tika pieņemts Ogres novada pašvaldības (turpmāk – Pašvaldība) domes 2022.gada 26.maija lēmums “Par Ogres novada pašvaldības tiešās līdzdalības iegūšanu SIA “Zelta Liepa Debesu bļodā”, reģistrācijas Nr.40203310059” (protokola izraksts Nr. 11; 28.) (turpmāk – Lēmums)

2023.gada 4.decembrī tika mainīts sabiedrības ar ierobežotu atbildību (turpmāk – SIA) “Zelta Liepa Debesu bļodā” nosaukums uz – SIA “Ogres Zelta liepa”, reģistrācijas numurs 40203310059.

Pašvaldības dome konstatē, ka Lēmumu ir nepieciešams papildināt ar Publiskas personas kapitāla daļu un kapitālsabiedrību pārvaldības likuma 5.panta ceturtās daļas 1.punktā noteikto vērtējumu attiecībā uz SIA “Ogres Zelta liepa” atbilstību šā likuma 4.panta nosacījumiem un atbilstoši šā likuma 5.panta ceturtās daļas 2.punktam noteikt SIA “Ogres Zelta liepa” vispārējo stratēģisko mērķi.

Ņemot vērā minēto un pamatojoties uz Pašvaldību likuma 4.panta pirmās daļas 12.punktu, 5.pantu, 10.panta pirmās daļas 9.punktu, Publiskas personas kapitāla daļu un kapitālsabiedrību pārvaldības likuma 4.panta pirmo daļu, 5.pantu, 57.panta pirmās daļas 1.punktu, Valsts pārvaldes iekārta likuma 40.panta pirmo daļu, 41.panta pirmo daļu, 88.panta pirmo un otro daļu,

**balsojot: ar 18 balsīm "Par" (Andris Krauja, Artūrs Mangulis, Atvars Lakstīgala, Dace Māliņa, Dainis Širovs, Dzirkstīte Žindiga, Egils Helmanis, Gints Sīviņš, Igors Miglinieks, Indulis Trapiņš, Jānis Iklāvs, Jānis Kaijaks, Jānis Siliņš, Kaspars Bramanis, Pāvels Kotāns, Raivis Ūzuls, Rūdolfs Kudļa, Valentīns Špēlis), "Pret" – nav, "Atturas" – nav, "Nepiedalās" – nav,**

Ogres novada pašvaldības dome **NOLEMJ:**

1. **Izdarīt** grozījumus Ogres novada pašvaldības domes2022. gada 26. maija lēmumā “Par Ogres novada pašvaldības tiešās līdzdalības iegūšanu SIA “Zelta Liepa Debesu bļodā”, reģistrācijas Nr.40203310059” (protokola izraksts Nr. 11; 28.) (turpmāk – Lēmums), papildinot Lēmumu ar 2.1 un 2.2 punktiem šādās redakcijās:

“2.1 **Atzīt** sabiedrības ar ierobežotu atbildību “Ogres Zelta liepa”, reģistrācijas Nr. 40203310059, darbību konkrētajā tirgū **par atbilstošu** Valsts pārvaldes iekārtas likuma 88. panta pirmās daļas 1.punkta nosacījumiem - publiskas personas kapitālsabiedrības vai publisku personu kontrolētas kapitālsabiedrības darbības rezultātā tiek novērsta tirgus nepilnība.”

“2.2 **Noteikt** sabiedrībai ar ierobežotu atbildību “Ogres Zelta liepa”, reģistrācijas Nr. 40203310059, vispārējo stratēģisko mērķi - veicināt un atbalstīt sociālā riska grupu pārstāvju nodarbinātību, labklājību un izglītību, veicot uzņēmējdarbību, organizējot izglītojošus un darba prasmes nostiprinošus pasākumus, atbalstīt labdarības projektu īstenošanu.”

(Sēdes vadītāja,

domes priekšsēdētāja E. Helmaņa paraksts)